|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,** **управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 46 04  F: +381 21 557 074; 456 986 adrian.borka@vojvodina.gov.rs БРОЈ: 000193553 2025 09427 005 001 000 001 ДАТУМ: 29.01.2025.године |

На основу члана 7. Покрајинске скупштинске одлуке о додели буџетских средстава за унапређење положаја националних мањина – националних заједница и развој мултикултурализма и толеранције ("Сл. лист АПВ", број 8/2019) члана 11, 12, 23. став 4., 25 и 26. Покрајинске скупштинске одлуке о буџету Аутономне покрајине Војводине за 2025. годину („Сл. лист АПВ“, број 57/2024), члана 37. Покрајинске скупштинске одлуке о покрајинској управи („Сл. лист АПВ”, бр. 37/2014, 54/2014‒др. одлука, 37/2016, 29/2017, 24/2019, 66/2020 и 38/2021), члана 6. Уредбе о средствима за подстицање програма или недостајућег дела средстава за финансирање програма од јавног интереса која реализују удружења ("Сл. гласник РС", бр. 16/2018) и члана 3. Правилника o додели буџетских средстава Покрајинског секретаријата за образовање, прописе, управу и националне мањине – националне заједнице за унапређивање положаја националних мањина – националних заједница и развој мултикултурализма и толеранције у Аутономној покрајини Војводини („Сл. лист АПВ“, број 5/2025), Покрајински секретаријат за образовање, прописе, управу и националне мањине – националне заједнице (у даљем тексту: Секретаријат), расписује

**ЈАВНИ КОНКУРС ЗА СУФИНАНСИРАЊЕ ПРОГРАМА И ПРОЈЕКАТА УСМЕРЕНИХ НА**

**УНАПРЕЂИВАЊЕ ПРАВА НАЦИОНАЛНИХ МАЊИНА – НАЦИОНАЛНИХ ЗАЈЕДНИЦА У АП ВОЈВОДИНИ У 2025. ГОДИНИ**

**I. ОПШТИ ЦИЉ КОНКУРСА**

Јавни конкурс се расписује за програме и пројекте удружења, фондова и фондација (у даљем тексту: подносилац пријаве), усмерене на остваривање права националних мањина – националних заједница са територије Аутономне покрајине Војводине у 2025. години.

**II. РАСПОДЕЛА СРЕДСТАВА**

Јавни конкурс се расписује на укупан износ од **45.000.000,00 динара**, по националним мањинама – националним заједницама:

|  |  |
| --- | --- |
| Мађарска национална мањина-национална заједница | 21.068.000,00 |
| Ромска национална мањина-национална заједница | 4.568.000,00 |
| Хрватска национална мањина-национална заједница | 4.364.000,00 |
| Словачка национална мањина-национална заједница | 4.364.000,00 |
| Румунска национална мањина-национална заједница | 3.205.000,00 |
| Русинска национална мањина-национална заједница | 1.636.000,00 |
| Буњевачка национална мањина-национална заједница | 1.432.000,00 |
| Македонска национална мањина-национална заједница | 900.000,00 |
| Украјинска национална мањина-национална заједница | 559.000,00 |
| Немачка национална мањина-национална заједница | 409.000,00 |
| Чешка национална мањина-национална заједница | 177.000,00 |
| Црногорска национална мањина-национална заједница | 818.000,00 |
| Остале национале мањине-националне заједнице | 1.500.000,00 |
| **Укупно** | **45.000.000,00** |

**III. ОПШТИ УСЛОВИ КОНКУРСА**

* На јавни конкурс за доделу буџетских средстава Секретаријата, се могу пријавити искључиво подносиоци пријаве, који имају регистровано седиште на територији АП Војводине, који се у оквиру својих делатности баве унапређењем права и положаја припадника мањинских заједница на територији АП Војводине, као област од јавног интереса за АП Војводину, односно чији су програми и пројекти и циљ оснивања у вези са унапређивањем положаја националних мањина и националних заједница у АП Војводини.
* На јавни конкурс се не могу пријављивати директни и индиректни буџетски корисници, привредна друштва и национални савети националних мањина.
* Конкурсна документација може се преузети од **29.01.2025. године** у просторијама Секретаријата или на web адреси Секретаријата [www.puma.vojvodina.gov.rs.](http://www.puma.vojvodina.gov.rs.)
* Рок за подношење пријава је **28.02.2025. године.**
* На јавном конкурсу се додељују средства за програме/пројекте подносиоца пријаве, усмерене на остваривање права националних мањина – националних заједница у АП Војводини,а нарочито за:
* очување и неговање језика, народних обичаја и старих заната;
* заштиту и презентацију фолклорног наслеђа;
* стварање услова за развој културе, науке и уметности;
* неговање и подстицање народног стваралаштва;
* представљање културних добара од изузетног значаја;
* књижевно, драмско, сценско, музичко и ликовно стваралаштво, меморијале, фестивале, јубиларне манифестације, уметничке колоније, кампове којима се негују толеранција и права националних мањина – националних заједница;
* конференције, турнире, скупове и слично, којима се негују толеранција и права националних мањина – националних заједница;
* неговање и развој аматеризма, гостовања ансамбала;
* сарадњу с матичним земљама и друге облике сарадње.
* пројекте који се односе на развијање, очување и неговање духа међунационалне толеранције код младих.
* унапређење продукције и продукцију телевизијског и радијског програма, интернет презентација, других облика електронских презентација, штампаних пропагандних активности, активности у штампаним медијима и других облика медијских активности;
* Секретаријат по Конкусу суфинансира искључиво активности које се реализују у периоду од дана расписивања конкурса до 31.12.2025. године на територији АП Војводине.
* Јавни конкурс се објављује у „Службеном листу Аутономне покрајине Војводине“, у једном од јавних гласила које покрива целу територију АПВ и на интернет страници Секретаријата, као и на порталу е-Управа, на српском језику и на језику националне мањине који је у службеној употреби у АП Војводини.

**IV. НАЧИН ПОДНОШЕЊА ПРИЈАВА**

* Пријава на Јавни конкурс (искључиво на попуњеном обрасцу пријаве, на српском језику или на језику националне мањине који је у службеној употреби у АП Војводини, у једном примерку) доставља се у папирном облику затвореној коверти на адресу:

**ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ – НАЦИОНАЛНЕ ЗАЈЕДНИЦЕ, БУЛЕВАР МИХАЈЛА ПУПИНА 16, 21000 НОВИ САД**, са назнаком на лицу коверте: „**ПРИЈАВА НА ЈАВНИ КОНКУРС СУФИНАНСИРАЊЕ ПРОГРАМА И ПРОЈЕКАТА УСМЕРЕНИХ НА УНАПРЕЂИВАЊЕ ПРАВА НАЦИОНАЛНИХ МАЊИНА – НАЦИОНАЛНИХ ЗАЈЕДНИЦА У АП ВОЈВОДИНИ У 2025. ГОДИНИ**“, поштом или лично предајом писарници покрајинских органа управе (на наведену адресу) у времену од 9.00 до 14.00 часова.

**V. ОСТАЛА ОБАВЕШТЕЊА О КОНКУРСУ**

* Не постоји ограничење у погледу броја пријава/пројеката које може поднети један подносилац. У случају више пријава/пројеката једног подносиоца, сваки пројекат истог подносиоца мора бити послат као посебна пошиљка, односно за сваки пројекат подноси се посебна пријава.
* Подносиоци пријава могу конкурисати са истим пројектом само на један конкурс за суфинансирање проjеката које расписује Секретаријат.
* Секретаријат задржава право да од подносиоца пријаве по потреби затражи додатну документацију и информације, односно да за доделу средстава одреди испуњење додатних услова.
* Након прибављања мишљења националних савета, а на образложени предлог конкурсне комисије, покрајински секретар доноси решење о распоређивању средстава, које се објављује на интернет страници Секретаријата и на порталу Е-управа.
* Подносилац пријаве коме буду додељена средства по Јавном конкурсу, у обавези је да достави Секретаријату податак о посебном наменском подрачуну отворен код Управе за трезор, најкасније до 01.06.2025.године.

Додатне информације о јавном конкурсу се могу добити у Секретаријату, на бр. тел. 021/ 487 4608, путем е-поште adrian.borka@vojvodina.gov.rs или интернет страни Секретаријата на адреси [www.puma.vojvodina.gov.rs.](http://www.puma.vojvodina.gov.rs.)

Покрајински секретар

Ótott Róbert s.k.
(Роберт Отот с.р.)